Cuneiform Tablet Kt 88/k 276 (AKT 7a 293b)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na É i-ku-nim a-na a-wa-tim ni-ru-ub-ma wa-ar-kà-nim en-na-nim e-ru-ba-ma um-ma en-na-num-ma a-na i-ku-nim-ma 8 ma-na KÙ.BABBAR ša ku-a-tí ù a-šur-SIPA iš-tí tù-li tal-qé um-ma i-ku-num-ma KÙ.BABBAR-šu-ma al-qé i-na lá KÙ.BABBAR-pí-a al-qé ša ba-ri-ni ú-lá al-qé um-ma en-na-num-ma AN.NA ša a-na-ku ù nu-ur-ki-li nu-ub-lá-ni ke-e um-ma i-ku-num-ma AN.NA nu-ku-ra-ú mì-ma a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šùr ší-bu-tí-ni ni-dí-in IGI ku-ku-a IGI {d}IM.ILLAT IGI a-bu-ša-lim